૧૯૭૨માં જ્યારે કેન્ડસ પર્ટ જ્હોન હોપકિન્સ યુનિવર્સિટી સ્કૂલ ઓફ મેડિસિનમાં અભ્યાસ કરતા હતા ત્યારે સોલોમન સ્નાઈડરના હાથ નીચે પ્રયોગશાળામાં કામ કરતા 'ઓપિએટ રીસેપ્ટર'ની શોધ કરી હતી. આ એ કોષીય (Cellular) જગ્યા છે જ્યાં શરીરના પીડાશામકો (Pain killers) અને પ્રસન્નતા ઉત્પાદકો (Bliss makers) એવા એન્ડોર્ફિન્સ (Endorphins) કોષો સાથે જોડાય છે અને એમનો વિસ્મયજનક જાદુ બતાવે છે. એન્ડોર્ફિન શબ્દ 'એન્ડોજિનસ' (endogenous) અને મોર્ફિન (morphins) શબ્દોના સંયોજનથી બન્યો છે. મનુષ્ય અને બીજા પ્રાણીઓના શરીરમાં એન્ડોજિનસ ઓપિઓઈડ (opioid) ન્યૂરોપેપ્ટાઈડ્સ અને પેપ્ટાઈડ્સ હોર્મોન્સ જોવા મળે છે.